הנרצח יונתן נויסרי

נרצח רביעי בפחות מ-48 שעות ביישובים ערבים: יונתן נויסרי בן 24 נדקר הערב (שבת) למוות ביישוב ריינה שליד נצרת. ככל הנראה מדובר ויכוח בין נהגים על זכות קדימה.

סמוך לשעה 19:30 התקבלה במד"א הודעה על קטטה, שבמהלכה נדקה הצעיר. הוא פונה לבית החולים האיטלקי בנצרת - אך כעבור פחות משעתיים נקבע מותו.

מהמשטרה נמסר כי חוקרי משטרת ישראל פועלים בזירת הארוע באיסוף ממצאים ופתחו בחקירת המקרה.

בעקבות הרצח ערכה המעוצה המקומית ישיבה דחופה. תושבים בריינה גינו את המעשה וקראו להרגיע את הרוחות בין שני הצדדים ולא להשתמש באלימות.

ביום חמישי בערב נרצחו מחמוד חג'אג' וארוסתו רימא אבו חיט, שניהם בשנות ה-20 לחייהם, בירי בכניסה לטירה. מאות מתושבי העיר הגיעו למקום וגינו את הרצח. חלקם סיפרו לאחר מכן כי האישה נורתה בטעות. כמה שעות לאחר מכן נורה למוות פייסל רדאד בן 33 בג'סר א-זרקא.